alexandrainst/scandi-wiki huggingface dataset:
Thliboclivina

Thliboclivina er en slekt av billene i underfamilien graveløpere (Scaritinae) i familiegruppen løpebiller.

Utseende

Levevis

Utbredelse 
Arten lever i Afrika og India.

Systematisk inndeling 
 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie graveløpere Scaritinae Bonelli, 1810
 stamme Clivinini
 slekten Thliboclivina Kult, 1959
 Thliboclivina amalita Basilewsky, 1964
 Thliboclivina bartolozzii Balkenohl, 2001
 Thliboclivina diophthalmica (Basilewsky, 1955)
 Thliboclivina microphthalma (Burgeon, 1937)

Referanser

Litteratur

Eksterne lenker 
 

Graveløpere
Biller formelt beskrevet i 1959
Pseudabacetus

Pseudabacetus  er en slekt av løpebiller.

Utseende 
Middelsstore, avlange, blanke, brunrøde løpebiller. Hodetb er bredt med små, litt utstående fasettøyne, kjevene ikke forstørrede, antennene tynne og omtrent halve kroppslengden. Pronotum er rundet med en fin midfure. Dekkvingene er jevnbrede med fine punktstriper.

Levevis

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Pterostichinae Bonelli, 1810  
 stamme Abacetini Chaudoir, 1872
 slekten Pseudabacetus Burgeon, 1935
 Pseudabacetus parallelus Straneo, 1954
 Pseudabacetus securipalpis Burgeon, 1935

Eksterne lenker 
 

Pterostichinae
Biller formelt beskrevet i 1935
Hyperectenus

Hyperectenus  er en slekt av løpebiller.

Utseende 
Små (fra 4,5 millimeter), lange og smale, blankt brunsvarte løpebiller. Slekten kjennes lett på sin uvanlig smale kroppsform, kroppen er omtrent seks ganger så lang som bred. Hodet er firkantet, fasettøynene nokså små, kjevene kraftige, men ikke spesielt lange. Antennene er korte, bare litt lengre enn hodets bredde, tynne innerst, betydelig tykkere mot spissen. Pronotum er over dobbelt så langt som bredt, trapesformet (bredest foran) med en bred midtfure. Dekkvingene er jevnbrede, smale, med fine punkstriper, Beina er nokså korte.

Utbredelse 
Slekten er utbredt i Vest- og Sentral-Afrika (Ghana, Kamerun).

Systematisk inndeling 

Systematikken følger Carabidae of the World

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Pterostichinae Bonelli, 1810  
 stamme Morionini Brulle, 1835 
 slekten Hyperectenus Alluaud, 1935
 Hyperectenus aenigmaticus Alluaud, 1935
 Hyperectenus minor Britton, 1946

Referanser

Eksterne lenker 
 Tree of Life - Hyperectenus 
 
 

Pterostichinae
Biller formelt beskrevet i 1935
Alfredo Quintana

Alfredo Eduardo Quintana Bravo (født 20. mars 1988 i Havanna, død 26. februar 2021 i Porto) var en cubanskfødt håndballspiller som var keeper for FC Porto og Portugals herrelandslag i håndball.

Han debuterte på landslaget i 2014 og spilte i Håndball-EM 2020 for menn, der Portugal kom på sjetteplass. Han spilte til sammen 72 landskamper for Portugal. 

Den 22. februar 2021 fikk han hjertestans på trening, og ble fraktet til São João Hospital. Han døde fire dager senere.

Meritter 
 Seriegull Portugal: 2010–11, 2011–12, 2012–13, 2013–14, 2014–15, 2018–19
 Cupmesterskap Portugal: 2018–19
 Portugisisk Supercup: 2014, 2019

Referanser

Eksterne lenker 
 

Håndballmålvakter
Cubanske håndballspillere
Portugisiske håndballspillere
Personer fra Havanna
Nano (kryptovaluta)

Nano (NANO), tidligere RaiBlocks (XRB), er en peer-to-peer digital valuta. Det er en desentralisert, open-source kryptovaluta basert på DAG-arkitektur (Direct Acyclic Graph) og utgitt under FreeBSD-lisensen. Den fungerer uten mellomledd ved å bruke et distribuert datalager med en datastruktur kalt block-lattice.

Nano ble lansert i oktober 2015 av Colin LeMahieu med et mål om å adressere skaleringsproblemene i blokkjede som kan gi økende gebyrer og transaksjonstider ved høy belastning. Nano har gebyrfrie transaksjoner som typisk oppnår endelig bekreftelse på under et sekund.

Historie 
Utviklingen av Nano begynte i 2014 av Colin LeMahieu under navnet RaiBlocks. RaiBlcoks byttet navn til Nano den 31. januar 2018

Hvordan kan man utvinne Nano?  
Det er et kort svar på spørsmålet om hvordan man kan utvinne Nano – det finnes ingen måte, alle mynter er allerede utstedt. Konsensus dannes ved å stemme på en representant som skal verifisere transaksjoner. Tjenestene til representanter betales ikke. I følge utviklerne eliminerer et system, der stimulans til å delta byttes til indirekte besparelser i driftskostnader, en av risikofaktorene for sentralisering, siden nodene er interessert i utviklingen av nettverket, men det gir ikke mening for dem å være for aktiv. Nano-kryptovaluta kan tjenes gjennom passiv gruvedrift. Du utvinner hvilken som helst kryptovaluta som fungerer på PoW-algoritmen og bytter den deretter mot Nano-tokens.

Referanser

Eksterne Lenker 

 Offisiell hjemmeside
Kryptovaluta
Økonomi
Denis Lambin

Denis Lambin (latin: Dionysius Lambinus, født 1520 i Montreuil i Picardie; død 29. september 1572 i Paris) var en fransk humanist, filolog og høylærd.

Biografi 
Lambin studerte i Amiens og senere i Italia. I 1560 ble han professor for latin og gresk ved Collège des lecteurs royaux i Paris. Året etter ble han tilbudt en egen lærestol i latin der - han tok den imot, men fikk det ikke leng etter omgjort til lærestol i gresk. 

I 1561 pådro han seg adskillig motstand for å ha konvertert fra katolisismen til protestantismen. Lambin var venn av hugenotten Petrus Ramus; han ble myrdet i Bartolomeusnatten (24. august 1572), noe som gikk sterkt inn på Lambin. Han fryktet å lide samme skjebne, og døde da noen uker etter rett og slett av sjokk.

Verker
Lambin ble kjent for sine latinske klassikerutgaver: Horats (1561), Titus Lucretius Carus (1564) og Marcus Tullius Ciceros samlede verker (1566). Også hans  Plautuskommentarer (utgitt først i 1576) ble høyt skattet. Hans Lettres gallantes : 1552–1554, er en korrespondanseutgave redigert av Henri Potez et François Préchac, Paris, Vrin, 1941.

Litteratur
 Peter Lazer: De Dionysio Lambino narratio, trykket i Johann Kaspar von Orellis Onomasticon Tullianum (i. 1836);
 Trium disertissimorum virorum praefationes ac epistolae familiares aliquot: Mureti, Lambini, Regii (Paris, 1579);
 John Edwin Sandys: History of Classical Scholarship (1908, ii. 188);
 Adalbert Horawitz i Ersch og Grubers Allgemeine Encyclopädie.

Referanser

Eksterne lenker 
 Denis Lambin

Humanister
Franske professorer
Personer fra departementet Pas-de-Calais
Klassiske filologer
Clare Wille

Clare Wille (født 1973 i  Bucklow, Cheshire, England) er en  Engelsk  scene- og TV-skuespillerinne.

Clare har jobbet som skuespillerinne og voice-artist siden hun ble uteksaminert fra  RADA i 1997. Hennes nylige teaterarbeid inkluderer  Seeing Without Light  på Drum Theatre,  Plymouth Theatre Royal og  Look Back in Anger   med London Classic Company.

Etter å ha dukket opp i flere TV-serier, har hun gjort inntrykk i serien "Med hjartet på rette staden" og gjorde sin første opptreden i 2005 som en sykepleier "under cover" ved navn Julie, som blir involvert i en lokal narkotikasak som involverer to av legene ved Ashfordly General Hospital, i episoden  Friends and Relations. 

Etter at hun opptrådte som Julie, kom Wille til rollelisten permanent i oktober 2006. Hun spilte DS Rachel Dawson, en CID-sersjant som flyttet til Aidensfield fra Middlesbrough politistyrke.

Referanser

Eksterne lenker 

Engelske skuespillere
Personer fra  Cheshire
Martinsburg

Martinsburg kan være:

Byer i USA
 Martinsburg (Illinois)
 Martinsburg (Indiana)
 Martinsburg (Iowa)
 Martinsburg (Maryland)
 Martinsburg (Missouri)
 Martinsburg (Nebraska)
 Martinsburg (New York)
 Martinsburg (Ohio)
 Martinsburg (Pennsylvania)
 Martinsburg (Vest-Virginia)
 Martinsburg Junction (Pennsylvania)
Lisa Kay

Lisa Kay (født 11. februar 1971) er en engelsk skuespillerinne. Hun vokste opp i Levisham på North York Moors og har tre søstre, Samantha, Sara og Caroline.

Lisa trente først som danser hos Sandra Burnham og deretter på Bush-Davies School. Senere opptrådte hun profesjonelt i mange profesjonelle sceneshow før hun omskolerte seg på Bristol Old Vic til skuespiller. Lisa har siden spilt i et bredt spekter av roller på scene og i fjernsyn.

Lisa debuterte i ITV1s Med hjartet på rette staden 'i 2004 episoden med tittelenWrecked. Hun spilte karakteren Emma Bryden, en ensom alenemor som danner et vennskap med PC Phil Bellamy.

Hun ble deretter med regelmessig fra oktober 2006 til seriens slutt i september 2010, og spilte Nurse Carol Cassidy.

Kay spilte også Eleanor Ross Heaney i 2001-filmen Bridget Jones’ dagbok.

Referanser

Eksterne lenker 

Engelske skuespillere
Personer fra  East Riding of Yorkshire
Fremtind Service

Fremtind Service er Norges største AutoPASS-utsteder med 1 200 000 kunder, og er et datterselskap av Fremtind Forsikring AS. 

En utsteder har ansvar for AutoPASS-avtaler, og hovedoppgaven for et utstederselskap er å håndtere AutoPASS-avtale, brikkedistribusjon og fakturering for bompasseringer. Fremtind Service har også godkjenning som EETS-utsteder, som skal sikre interoperabilitet i hele EU/EØS. AutoPASS-brikker fra Fremtind Service kan brukes i bompengeanlegg som deltar i EasyGo, inkludert i Storebæltsforbindelsen, som fra 1. januar 2021 krever at brikkeutstederen må være EETS-godkjent.

Historie 
Som del av Bompengereformen ble det i Meld. St. 25 (2014-2015) tydeliggjort at utstederrollen skal skilles ut fra bompengeselskapene for å etablere uavhengige utstedere.

Forskrift om utstedervirksomhet for bompenger og ferjebilletter (utstederforskriften) ble vedtatt 14. desember 2018 med ikrafttredelse 1. januar 2019. Selskapene som opererte som utstedere før forskriften trådte i kraft fikk dispensasjon fra forskriften, begrenset til 18 måneder, og i løpet av denne perioden må de avhende sin utstedervirksomhet. Utstederforskriften § 37 gir mulighet til å gi dispensasjon frem til 31. desember 2020. Fristen har siden blitt forlenget til 31. desember 2021.

Det regionale bompengeselskapet i Oslo og Akershus, Fjellinjen etablerte datterselskaper Fjellinjen Utsteder AS den 1. juni 2019, og alle kunder ble overført til Fjellinjen Utsteder AS. Alle AutoPASS-avtalene fortsatte som før og man trengte ikke foreta seg noe. 19. august 2020 ble det gjort kjent at forsikringsselskapet Fremtind kjøper Fjellinjen Utsteder og dermed overtar de 750 000 kundene. Fjellinjen var det første av de regionale bompengeselskapene som avhendet sin utstedervirksomhet. I desember 2020 byttet Fjellinjen Utsteder navn til Fremtind Service AS.

Den 18. mai 2021 ble det gjort kjent at Fremtind Service kjøper Vegfinans' utstedervirksomhet. Vegfinans har Autopass-avtaler med om lag 400 000 kunder. Fremtind Service har også inngått avtale om å overta Bompengeselskap Nords 90 000 AutoPASS-kunder. Den 17. januar 2022 ble disse kundene flyttet over til Fremtind Service.

Finanstilsynet har konkludert med at Fremtinds eierskap er i strid med finansforetaksloven, og har pålagt dem å selge samtlige aksjer i Fremtind Service.

Fremtid Service og Norbit har signert en intensjonsavtale om strategisk samarbeid. De har også inngått avtale om at Norbit skal levere AutoPASS brikker (On-Board Units) til Fremtind Service.

Se også 

 Flyt
SkyttelPASS
 BroBizz

Referanser

Eksterne lenker 

 

Utstederselskap
Niamh Cusack

Niamh Cusack (født 20. oktober 1959 i  Dublin) er en irsk skuespillerinne. 

Cusack ble født inn i en familie med dype røtter i scenekunsten. Begge foreldrene hennes, Cyril James Cusack og Maureen Cusack, var veletablerte som skuespillere. De gikk begge bort i 1977.

Niamh Cusack har vært virksom som kunstner siden ung alder. Hun har arbeidet ved Storbritannias to ledende teaterselskaper, Royal Shakespeare Company og Royal National Theatre, og har opptrådt i en rekke store sceneproduksjoner siden midten av 1980-tallet. Hun har hatt flere opptredener på TV, inkludert en rolle som Dr. Kate Rowan i den britiske serien  Med hjartet på rette staden  (1992-1995), som gjorde henne til et kjent navn og en publikumsfavoritt. Hun har ofte jobbet som stemmeskuespiller på radio, og hennes filmkreditt inkluderer en hovedrolle i  In Love with Alma Cogan  (2011).

Referanser

Eksterne lenker 

Irske skuespillere
Irske stemmeskuespillere
Personer fra Dublin
Irene Larsen

Irene Larsen er en samisk og norsk forfatter, lærer og organisasjonsleder. Larsen debuterte i 2005 med diktsamlinga Anemonepust, som hun i 2006 mottok Blixprisen for. Prisen deles ut til en fremragende nordnorsk forfatter som skriver på nynorsk. Larsen har vært en av arrangørene av Ordkalotten og er fra mai 2020 valgt som styreleder i den nystiftede Foreninga samiske forfattere.

Larsen fikk utdelt Arbeidsstipend for nordnorske forfattere i 2022, et stipend utbetalt av Troms og Finnmark fylkeskommune og Nordland fylkeskommune.

Bakgrunn 
Larsen er opprinnelig fra Arnøya i Skjervøy kommune, men bosatt i Ersfjordbotn utenfor Tromsø. Hun har en mastergrad i allmenn litteraturvitenskap fra UiT – Norges arktiske universitet og jobber som lektor i videregående skole.

Biografi 
 Anemonepust – lyrikk, Nordnorsk forlag 2005
 Framtida er ein stad til høgre for tavlekanten – lyrikk, Aschehoug 2008
 Sortsolsafari – lyrikk, Margbok 2013
 Der det gror skierri – roman, Orkana 2021
 Nesten en hest : og noen altfor store krangler – barnebok, CalliidLagadus 2022
 Measta heasta : ja muhtin menddo stuorra riidaleamit – nordsamisk utgave, CalliidLagadus 2022

Utmerkelser 
 Blixprisen 2006
 Havmannprisen 2021

Referanser 

Norske lyrikere
Samiske forfattere
Personer fra Skjervøy kommune
Hope gravplass

Hope gravplass er en gravlund i Tysnes kommune i Vestland fylke. Den ligger i et skogholt nord på Reksteren, noen hundre meter nordøst for fylkesvei 5086.

Gravlunden ble ifølge Tysnes kirkelige fellesråd tatt i bruk rundt 1890 og «fullgroven» ca. 1920. Den ble i en årrekke ikke vedlikeholdt, og grodde dermed igjen, og i 1992 ble den vedtatt nedlagt. Gjennom lokale entusiasters dugnadsarbeid har imidlertid den gamle gravlunden blitt ryddet igjen og satt i stand, og den ble fredet i 2013.

Gravlunden har akse fra nordvest til sørøst og er omgitt av et steingjerde. Det finnes også et klokkehus.

Referanser

Eksterne lenker 
 Tysnes kommune: Kommunedelplan for kulturminne 2020–2030, s. 25
 Anne Marta Hoff: Reksteren kyrkje i «Norges kirker»
 Kart over Hope gravplass (Allslekt.org)
 Nera Hope på Rekstern, Hope gravplass (Kulturminnesok.no)

Gravlunder i Vestland
Byggverk i Tysnes
Hjartnes gravplass

Hjartnes gravplass er en gravlund i Bjørnafjorden kommune i Vestland fylke. Den ligger på Hjartnestangen, et stykke vest for fylkesvei 549 i tidligere Fusa kommune.

Gravlunden ble tatt i bruk i 1907. Den har ca. 230 kistegraver samt plass til ytterligere ca. 120. Nær det nordvestre hjørnet står et redskapshus med klokketårn.

Referanser

Eksterne lenker 
 Kart over Hjartnes gravplass (Allslekt.org)
 Bjørnafjorden kirkelige fellesråd: Gravplassane i Bjørnafjorden kommune
 Gravsøk på Hjartnes gravplass (Nettgrav.no)
 Gravsøk i Fusa (Ecclesia.no)

Gravlunder i Vestland
Byggverk i Bjørnafjorden
Vesle Kjela kraftverk

Vesle Kjela kraftverk er et vannkraftverk på Haukelifjell i Vinje kommune i Telemark.

Det utnytter et fall på 48 meter mellom Kjelavatn og en eksisterende overføringstunnel til Kjela kraftverk.

Kjelavatn reguleres med 26 meter mellom 944 og 918 moh. Utbyggingen gjør at årsproduksjonen i andre kraftverk økes med 10 GWh, da det gamle inntaket i Kjelaåi ikke fungerte optimalt.

Installert effekt er 8,5 MW fra en francisturbin. Årsproduksjon er 31 GWh.

Referanser

Kilder
 
 NVE vannkraftdatabase
 Statkraft

Eksterne lenker
 Videoarkivet: Glimt fra trommetransport 2020
 AF Gruppen bygger Vesle Kjela kraftverk for Statkraft Energi.

Småkraftverk i Vestfold og Telemark
Kraftverk i Vinje
Statkraft
Kraftverk etablert i 2021
Den tynne blå linjen

Den tynne blå linjen (originaltittel Tunna blå linjen) er en svensk dramaserie om seks politifolks arbeid og hverdagsliv i Malmö.

TV-serien ble lagd av Cilla Jackert, og produsert av Anagram Production, for SVT. Den første sesongen består av 10 episoder, og hadde premiere 17. januar 2021.

Handling 
TV-serien følger en gruppe politifolk fra Malmö, både i privatlivet og på jobb. Sara er ny, både i Malmö og som politi-betjent. Jesse er skilt, og har blitt tvunget til å bosette seg i en bobil. Leah er jøde, og forsøker å løse sine private utfordringer samtidig som hun må takle en vanskelig jobb. Samtidig sliter to kollegaer, Faye og Dani, med hvor mye de burde avsløre angående forholdet deres ovenfor kollegaene deres.

Rolleliste 
 Amanda Jansson … Sara
 Oscar Töringe … Magnus
 Gizem Erdogan … Leah
 Per Lasson … Jesse
 Sandra Stojiljkovic … Danijela 
 Anna Sise … Faye
 Anja Lek Paulsson … Marie
 Sasha Becker … Louise
 Robert Bengtsson … Saffa
 Patrik Karlson … Toni

Eksterne lenker 

Svenske dramaserier
Martine Halvorsen

Martine Halvorsen (født 19. januar 1998) er en norsk forfatter og blogger. Hun har i senere tid blitt kjent som en kroppspositivist, og har blant annet skrevet boken Sykt normal som ble utgitt i 2018.

Forfatterskap 
 2021: Sykt voksen (Papermoon) 
 2018: Sykt normal (Forlaget Nord)

Referanser 

Norske bloggere
Johannes Lamparter

Johannes Lamparter (født 8. november 2001) er en østerriksk kombinertløper som representerer Nordic Team Absam. Han debuterte i verdenscupen 22. desember 2018 med en 31.-plass i Ramsau am Dachstein.

Lamparter ble verdensmester da han vant stor bakke/10 km i Ski-VM 2021 i Oberstdorf foran Jarl Magnus Riiber og Akito Watabe. Sammen med Lukas Greiderer vant han også gull på lagsprinten. Han var med på Østerrikes lag som tok bronse i lagkonkurransen.

Under Vinter-OL 2022 i Beijing, ble han nummer 4 i normalbakke/10 km.

Sammenlagtplasseringer i verdenscupen

Referanser

Eksterne lenker 

Østerrikske kombinertløpere
Verdensmestere i kombinert
Deltakere under Ski-VM 2021
Deltakere for Østerrike under Vinter-OL 2022
Kombinertløpere under Vinter-OL 2022
Senter for praktisk kunnskap

Senter for praktisk kunnskap (SPK) er et tverrfaglig utdannings- og forskningssenter ved Nord universitet, administrativt lagt under Fakultet for lærerutdanning og kunst og kulturfag. Senteret driver tverrfaglig forsking, undervisning og ph.d.-vegledning. Senteret blei etablert i 1997 ved det som da var Høgskolen i Bodø for å stimulere til forskning og kritisk refleksjon innen alle typer praksiser, særlig analyser av yrkes- og profesjonspraksiser og det som bestemmer dem. Senteret hadde et hovedansvar for søknaden om drifta av doktorgradsprogrammet ph.d. i studium av profesjonspraksis fra akkrediteringen i 2009 fram til fusjonen i 2016 mellom Universitetet i Nordland, Høgskulen i Nesna og Høgskulen i Nord-Trøndelag til Nord universitet.  

SPK har et sammensatt forskningsmiljø som særlig studerer profesjoner, profesjonsutøvelse og profesjonskvalifisering.

Forskingsgrupper 
Forskere ved Senter for profesjonsstudier er organisert i to forskningsgrupper:

 Den praktiske kunnskapens teori
 Borderologi

Forskingsgruppene har spesialisert seg på studier av praktisk kunnskap eller praxis og på kunnskapsutvikling i praksis der både etiske og kvalitative spørsmål i ulike typer praksiser står sentralt. Forskingsgruppa for borderologi studerer kunnskap i grenseland mellom praksiser og har et samarbeid med Universitetet i Murmansk om master i borderologi, det å leve på grensene mellom to land. Prosjektet var opprinnelig finansiert av Utenriksdepartementet.

Aktiviteter 
Senter for praktisk kunnskap har ei rekke prosjekt og aktiviteter, blant annet:

 Aktive deltakere i ph.d.-programmet studium profesjonspraksis og flere ph.d.-emner.
 Master i praktisk kunnskap
 Kurs i generell vitenskapsteori (vitenskapsfilosofi), metodologi, profesjonsetikk og forskningsetikk

Referanser 
Halås, C.T., K. Steinsvik og I.G. Kymre, red. (2017). Humanistiske forskningstilnærminger til profesjonspraksis. Oslo, Gyldendal akademisk.
McGuirk, J.N. og J.S. Methi, red. (2015). Praktisk kunnskap som profesjonsforskning. Antologi over yrkeserfaringen som utgangspunkt for forståelse av kunnskapsutvikling i praksis. Bergen, Fagbokforlaget.

Eksterne lenker 
Senter for praktisk kunnskap

Nord universitet
Salvasskardelva kraftverk

Salvasskardelva kraftverk er et vannkraftverk ved Altevatnet i Bardu kommune i Troms og Finnmark.

Det er et elvekraftverk som utnytter et fall på 142 meter i Salvasskarelva. 

Installert effekt er 8,9 MW fra en francisturbin. Årsproduksjon er 21,6 GWh.

Referanser

Kilder
 
 NVE vannkraftdatabase
 Småkraft
 NGK Utbygging

Småkraftverk i Troms og Finnmark
Kraftverk i Bardu
Småkraft AS
Kraftverk etablert i 2021
Jørgen Baklid

Jørgen Baklid er en norsk orienteringsløper og ski-orienteringsløper. Han ble verdensmester i mellomdistanse skiorientering i Estland 27. februar 2021. Han tok også bronse på sprinten i det samme mesterskapet.

Referanser

Eksterne lenker 

Norske skiorienterere
Kongepokalvinnere i orientering
Norgesmestere i skiorientering
Astrup – Flammen over Jølster

Astrup – flammen over Jølster er en norsk spillefilm fra 2019 regissert av Pål Øie. Filmen er biografisk dramafilm om maleren Nikolai Astrup som levde fra 1880 til 1928 og er kjent for sine naturbilder fra Jølster i Vestland. Den danske skuespilleren Thure Lindhardt spiller hovedrollen som Astrup fra han som ung mann starter å følge kunstnerdrømmen og fram til hans død.

For filmen ble  og  nominert til Kanonprisen 2019 i klassen beste produksjonsdesign.

Handling 
Den unge Nikolai ønsker å gjøre opprør mot sin pietistiske far, en prest. Nikolais mentor, kommunisten Anton Fond (spilt av Dennis Storhøi) inspirerer Nikolai til å reise ut i Europa for å få mer kunnskap. Men i Paris forakter Nikola de mote-riktige maler-kollegaene, og ønsker heller å oppdage sin egen nye stil. Etter ett halvt år med studier, og et veldig utsvevende liv, reiser Nikolai våren 1902 endelig hjem til Jølster i Sunnfjord. Der forsetter Nikolai å la seg inspirere av lokale tradisjoner, folketro eller hedenske metoder.

Nikolais fargerike skildringer av Vestlandets frodige natur og folkeliv, har vært folkeeie i generasjoner. Men de ikoniske bildene med blant annet sankthansbål og dans, alkohol eller erotikk blir hele tiden vanskelig for prestefaren hans å tolerere. Når Nikolai ønsker å gifte seg med den 15 år gamle Engel (spilt av Henriette Marø) kommer det en rekke kommentarer fra lokalsamfunnet, men Nikolai og Engel ønsker ikke å bry seg om bygdesladderen.

Medvirkende 
 Thure Lindhardt som Nikolai Astrup
 Dennis Storhøi som Anton Fonn
 Henriette Marø som Engel Astrup

Referanser

Eksterne lenker 
 

Norske dramafilmer
Norske biografiske filmer
Filmer fra 2019
Norske filmer fra 2010-årene
Tatjana Sorina

Tatjana Andrejevna Sorina (russisk:Татьяна Андреевна Сорина), (født Aljosjina; (Алёшина) 13. april 1994) er en russisk langrennsløper.

Privatliv 
Sorina er gift med Egor Sorin, som er trener på det russiske landslaget. 11. mars 2020 fødte hun en datter. Under mammapermisjonen stod hun over Verdenscupen i langrenn 2019–20.

Meritter

VM på ski

Verdenscupen

Sluttstilling

Individuelle pallplasseringer 
1 pallplass – (1 verdenscup, 0 tour-seire)

Referanser

Eksterne lenker 
 

Russiske langrennsløpere
Olympiske mestere
Olympiske mestere for ROC
Deltakere under Ski-VM 2021
Deltakere for ROC under Vinter-OL 2022
Langrennsløpere under Vinter-OL 2022
Medaljevinnere under Vinter-OL 2022
Olympiske medaljevinnere i langrenn
Tveteneåsen

Tveteneåsen er et tettsted i Larvik kommune i Vestfold og Telemark fylke. Tettstedet har  innbyggere per 1. januar , og ligger rundt tre kilometer vest for Larvik sentrum.

Stedet
Tettstedet Tveteneåsen ligger langs fylkesvei 302 mellom Håvaldsrud og Bakkane, vest for slottet Fritzøehus.

Referanser 

Bosetninger i Larvik
Tettsteder i Vestfold og Telemark